ΓΡΑΠΤΗ ΕΡΩΤΗΣΗ P-2978/01

υποβολή: Eija-Riitta Korhola (PPE-DE) προς το Συμβούλιο

(22 Οκτωβρίου 2001)

Θέμα: Διακρίσεις εις βάρος των ατόμων με προβλήματα όρασης στα μέσα μαζικής μεταφοράς στην Πορτογαλία

Μεταξύ τέλους Σεπτεμβρίου και αρχών Οκτωβρίου 2001, Φιλανδός με προβλήματα όρασης, ο οποίος μετακινείται με τη βοήθεια ειδικά εκπαιδευμένου σκύλου, πέρασε τις διακοπές του στην ορεινή ζώνη της βόρειας Πορτογαλίας, κάνοντας τρέκινγκ στο φυσικό πάρκο της Peneda-Gersin. Στο αεροπλάνο (της αεροπορικής εταιρίας Luxair), στο λεωφορείο από το αεροδρόμιο του Πόρτο, στους πορτογαλικούς σιδηροδρομικούς σταθμούς και στα ταξί, ο σκύλος ήταν ευπρόσδεκτος, αλλά, στις 4 Οκτωβρίου 2001, η εταιρία που εξασφαλίζει τηνπεραστική σύνδεση μεταξύ Πόρτο και της πανεπιστημιούπολης Μπράγκα και μεταξύ Μπράγκα και του γνωστού τουριστικού θερέτρου Gersin, αρνήθηκε να μεταφέρει το σκύλο. Δεδομένου ότι συνέπεσε ναπάρχει απεργία των σιδηροδρόμων, η μόνη εναλλακτική λύση ήταν να χρησιμοποιήσει ταξί για μια διαδρομή μεγαλύτερη των 100 χιλ. Η απαγόρευση μεταφοράς σκύλων στα εν λόγωπεραστικά λεωφορεία είναι απόλυτη και περιλαμβάνει και τους ειδικά εκπαιδευμένους και οιπεύθυνοι του σταθμού λεωφορείων δεν κάνουν εξαίρεση, ακόμη και αν ο σκύλος έχει φίμωτρο. Θα πρέπει ναπενθυμίσουμε ότι επρόκειτο για ειδικά εκπαιδευμένο σκύλο για άτομα με προβλήματα όρασης και ότιπήρχε η σχετική αποδεικτική τεκμηρίωση. Οι σκύλοι αυτοί είναι τα μάτια του κυρίου τους.

Γνωρίζει το Συμβούλιο ότι στην Πορτογαλία τα άτομα με προβλήματα όρασηςφίστανται διακρίσεις, δεδομένου ότι δεν τους επιτρέπεται να ταξιδεύουν με τον ειδικά εκπαιδευμένο σκύλο τους στα δημόσια μέσα μεταφοράς (υπεραστικά λεωφορεία)· Η εν λόγω μεταφορική εταιρία είναιπεύθυνη για διακρίσεις που αντίκεινται στην πορτογαλική και την κοινοτική νομοθεσία· Ποια μέτρα σκοπεύει ναιοθετήσει το Συμβούλιο για να τερματισθεί αυτό το είδος διακρίσεων, όχι μόνο στην Πορτογαλία, αλλά σε όλα τα κράτη μέλη·

Απάντηση

(14 Φεβρουαρίου 2002)

Το Συμβούλιο θα ήθελε ναπενθυμίσει στην αξιότιμη κυρία Βουλευτή ότι πρόκειται να εγκρίνει απόφαση του Συμβουλίου για το 2003 — Ευρωπαϊκό Έτος των Ατόμων με Ειδικές Ανάγκες, προκειμένου μεταξύ άλλων να αυξηθεί η ευαισθητοποίηση για το δικαίωμα των ατόμων με ειδικές ανάγκες να προστατεύονται από τις διακρίσεις και να απολαμβάνουν πλήρως ως ισότιμοι πολίτες τα δικαιώματά τους, και να προωθηθεί η ανταλλαγή εμπειριών για τις ορθές πρακτικές και τις αποτελεσματικές στρατηγικές σε τοπικό, εθνικό και ευρωπαϊκό επίπεδο.

Η κατάσταση αυτή που περιγράφει η αξιότιμη κυρία Βουλευτής όπου ένας γενικός κανόνας, όταν εφαρμόζεται σε άτομα με ειδικές ανάγκες αποτελεί μια μορφή διάκρισης είναι από τους κανόνες οι οποίοι μπορούν να διορθωθούν από το είδος της δράσης που θα προωθήσει το Ευρωπαϊκό Έτος των Ατόμων με Ειδικές Ανάγκες, διότι η εμπειρία δείχνει ότι δεν είναι δυνατόν να νομοθετήσει ένα κράτος σε όλους τους τομείς όπου ενδέχεται ναπάρξουν διακρίσεις και ότι η αυξημένη ευαισθητοποίηση μπορεί να αποδειχθεί αποτελεσματικός τρόπος καταπολέμησης των διακρίσεων.

Πάντως, η βασική οδηγία που αφορά το ζήτημα των διακρίσεων εις βάρος, μεταξύ άλλων, ατόμων με ειδικές ανάγκες (Οδηγία του Συμβουλίου 2000/78/ΕΚ της 27ης Νοεμβρίου 2000)(1) εφαρμόζεται μόνο στο πεδίο της απασχόλησης. Δεν μπορεί βεβαίως να αποκλεισθεί το ενδεχόμενο ναποβάλει στο μέλλον η Επιτροπή πρόταση οδηγίας με ευρύτερη εμβέλεια, αλλά προς το παρόν δεν έχει ληφθεί τέτοιου είδους πρόταση.

(1) Οδηγία του Συμβουλίου 2000/78/ΕΚ της 27ης Νοεμβρίου 2000 η οποία θεσπίζει γενικό πλαίσιο για την ίση μεταχείριση στην απασχόληση και το επάγγελμα (ΕΕ L 303 της 2.12.2000, σελ. 16).